##

## Valsts SIA “Autotransporta direkcija” kustamās mantas

## elektroniskās izsoles norises noteikumi

# Vispārīgie noteikumi

1. Šie noteikumi nosaka kārtību, kādā (turpmāk – Kārtība) Valsts SIA “Autotransporta direkcija” (turpmāk – Sabiedrība) elektroniskas izsoles veidā Tiesu administrācijas uzturētajā izsoļu portālā <https://izsoles.ta.gov.lv/> (turpmāk – izsole) pārdod Sabiedrības īpašumā esošo kustamo mantu.
2. Kustamā manta ir sekojoši (tabula Nr. 1) Sabiedrības īpašumā esoši transporta līdzekļi, kas tiek pārdoti elektroniskā izsolē:

**Tabula Nr.1 “Transporta līdzekļu saraksts”**

|  |  |  |  |  |  |  |
| --- | --- | --- | --- | --- | --- | --- |
| 1 | 2 | 3 | 4 | 5 | 6 | 7 |
| Nr.p.k. | Valsts reģ. Nr. | Transporta līdzekļa marka, izsoles objekts | Reģ. gads | Vērtējuma datums | Tirgus vērtējuma cena, izsoles sākuma cena (bez PVN) | Ātrās realizācijas cena (bez PVN) |
|  | KV9474 | VW PASSAT | 2017. | 12.03.2025. | 10500.00 | 8400.00 |
|  | JE917 | TOYOTA VERSO | 2013. | 12.03.2025. | 3500.00 | 2800.00 |
|  | JC5574 | TOYOTA AURIS | 2012. | 12.03.2025. | 2000.00 | 1600.00 |
|  | KZ8897 | VW JETTA | 2017. | 12.03.2025. | 5500.00 | 4400.00 |

1. Kārtībā lietotie termini:
	1. **izsoles dalībnieks** – persona, kurai ir tiesības iegūt kustamo īpašumu Latvijas Republikā, kura ir reģistrējusies izsoļu dalībnieku reģistrā un izpildījusi citas saistības saskaņā ar šīs kārtības prasībām un kurai nav interešu konflikta un nevar rasties interešu konflikts saskaņā ar likumu "Par interešu konflikta novēršanu valsts amatpersonu darbībā", Publiskas personas mantas atsavināšanas likuma 18. panta otro daļu un Civillikuma 2077. pantu;
	2. **izsoles objekts** – mantas vienība atbilstoši Kārtības Tabulā Nr.1 norādītajam transporta līdzekļu sarakstam;
	3. **izsoles solis** – izsoles objekta pārdošanas cenas pieaugums katrā solīšanas reizē;
	4. **izsoles uzvarētājs** – izsoles dalībnieks, kurš par izsoles objektu nosolījis nosolīto cenu;
	5. **nosolītā cena** – visaugstākā nosolītā izsoles objekta cena, kas izsoles uzvarētājam jāsamaksā Valsts SIA “Autotransporta direkcija” kā izsoles objekta pirkuma maksa.

# Izsoles objekts un izsoles objekta sākumcena

1. Izsoles objekti un to sākumcenas (cenas norādītas bez pievietotās vērtības nodokļa) norādīti Kārtības Tabulas Nr.1 6. kolonnā.
2. Izsoles objektu atrašanās vieta – Rīgas pilsētas teritorijā.
3. Nodrošinājuma iemaksa noteikta 10% (desmit procentu) apmērā no izsoles objektam Kārtības Tabulā Nr.1 6. kolonnā noteiktās sākuma cenas.
4. Izsoles dalībnieks, kurš vēlas piedalīties izsolē, ne vēlāk kā 5 (piecu) kalendāro dienu laikā pirms izsoles beigu datuma pārskaita uz Valsts SIA “Autotransporta direkcija” norēķinu kontu nodrošinājuma iemaksu, kā maksājuma mērķi norādot: "Izsoles nodrošinājums par izsoles objektu Nr. \_\_" (no Nr.1 – līdz Nr.4 atbilstoši Kārtības Tabulas Nr.1 1.kolonnā norādītajai numerācijai).

Ja izsoles dalībnieks vēlas piedalīties vairāku izsoles objektu izsolē, izsoles nodrošinājuma samaksu par visiem izsoles objektiem var veikt vienā maksājumā, maksājuma mērķī norādot to izsoles objektu numurus, par kuriem tiek veikta nodrošinājuma samaksa.

1. Nodrošinājums uzskatāms par iemaksātu, ja attiecīgā naudas summa ieskaitīta šīs kārtības 9. punktā norādītajā Valsts SIA “Autotransporta direkcija” norēķinu kontā.
2. Rekvizīti nodrošinājuma maksas samaksai:

Saņēmējs: Valsts SIA “Autotransporta direkcija”

Vienotais reģistrācijas Nr. 40003429317

Norēķinu konts: LV57HABA0001408047027, AS “Swedbank”

# Izsoles norises vieta, laiks un dalībnieku reģistrācijas kārtība

1. Izsoli organizē Valsts SIA “Autotransporta direkcija” kustamās mantas izsoles komisija (turpmāk – Komisija).
2. Izsoles objekta apskate tiks organizēta ne vēlāk kā 3 darba dienas pirms izsoles beigu datuma un ieinteresētās personas tiks informētas par apskates vietu un laiku Rīgas pilsētas teritorijā;
	1. visas ieinteresētās personas šīs kārtības 12. punktā norādītajā reģistrācijas laikā;
	2. tikai tās personas, kuras autorizētas dalībai izsolē – ne vēlāk kā 3 (trīs) dienas *līdz* izsoles beigām.

Lai pieteiktos izsoles objektu apskatei, iepriekš jāsazinās ar Valsts SIA “Autotransporta direkcija” darbinieku Mārtiņu Platkāju (tālr. 29181966, e-pasts: martins.platkajs@atd.lv ).

1. Sludinājumu par izsoli Komisija publicē Valsts SIA “Autotransporta direkcija” interneta vietnē <https://www.atd.lv/> sadaļā “Izsoles un elektronisko izsoļu vietnē”, [https://izsoles.ta.gov.lv/](https://izsoles.ta.gov.lv/%20%20) (turpmāk – elektronisko izsoļu vietne).
2. Ar izsoles norises kārtību var iepazīties Valsts SIA “Autotransporta direkcija” interneta vietnē, kā arī elektronisko izsoļu vietnē. Valsts SIA “Autotransporta direkcija” kontaktpersona – Valsts SIA “Autotransporta direkcija” saimniecības pārzinis Mārtiņš Platkājs (tālr. 29181966, e-pasts: martins.platkajs@atd.lv ).
3. Izsole notiks elektronisko izsoļu vietnē saskaņā ar normatīvajiem aktiem par kārtību, kādā veic darbības elektronisko izsoļu vietnē, elektroniskās izsoļu vietnes lietošanas noteikumiem un šo kārtību.
4. Izsoles sākuma datums: 2025. gada 29.aprīlis.
5. Lai reģistrētos izsolei un iegūtu izsoles dalībnieka statusu, persona ne vēlāk kā 10 (desmit) kalendāro dienu laikā pirms izsoles beigu datuma reģistrējas elektroniskās izsoļu vietnes [https://izsoles.ta.gov.lv/](https://izsoles.ta.gov.lv/%20%20) uzturētajā izsoļu dalībnieku reģistrā, samaksā izsoles objekta nodrošinājumu un elektronisko izsoļu vietnē nosūta Valsts SIA “Autotransporta direkcija” lūgumu autorizēt to dalībai izsolē, kā arī sedz maksu par dalību izsolē elektroniskās izsoļu vietnes administratoram.
6. Komisija autorizē personu dalībai izsolē 2 (divu) darbadienu laikā no nodrošinājuma un personas autorizācijas lūguma saņemšanas dienas, ja nepastāv šīs kārtības 15. punktā minētie ierobežojumi.
7. Piesakoties reģistrācijai izsolē, persona apliecina, ka ir informēta, apzinās un piekrīt, ka personas iesniegtie personas dati tiek apstrādāti tādā apjomā, apmērā un kārtībā, kā noteikts šajā kārtībā un ir nepieciešams izsoles nodrošināšanai un tās rezultātu īstenošanai. Izsoles dalībnieka iesniegtie personas dati tiks dzēsti, beidzot pastāvēt to apstrādes tiesiskajam pamatam.
8. Komisija, izskatot personas autorizācijas lūgumu dalībai izsolē, ir tiesīga atteikt autorizāciju dalībai izsolē, ja:
	1. persona nav iesniegusi pieteikumu šīs kārtības 12. punktā norādītajā termiņā;
	2. persona nav iemaksājusi nodrošinājumu šīs kārtības 7. punktā norādītajā termiņā;
	3. pastāv normatīvajos aktos noteiktie ierobežojumi personai iegūt kustamo īpašumu vai piedalīties izsolē;
	4. uz pieteikuma iesniegšanas dienu ir ierosināta personas maksātnespēja vai apturēta tās saimnieciskā darbība;
	5. persona kādā no iepriekšējām (t.sk. mutiskajām) Valsts SIA “Autotransporta direkcija” izsolēm piedāvājusi noslēgt vai noslēgusi aizliegtu vienošanos ar citu izsoles dalībnieku, lai ietekmētu izsoles gaitu vai rezultātus;
	6. persona pilnībā nav veikusi norēķinus saistībā ar iepriekšējām Valsts SIA “Autotransporta direkcija” kustamās mantas izsolēm.
9. Ja Komisija pieņēmusi lēmumu atteikt autorizēt personu dalībai izolē, personai atmaksā tās iemaksāto nodrošinājumu, to pārskaitot uz norēķinu kontu, no kura veikta nodrošinājuma samaksa.
10. Komisija nav tiesīga iepazīstināt izsoles dalībniekus ar informāciju par citiem izsoles dalībniekiem, kuri piedalās attiecīgā izsoles objekta izsolē.

# Izsoles veids un solīšanas process

1. Izsoles objekti tiek pārdoti elektroniskā izsolē ar augšupejošu soli.
2. Izsoles solis katram izsoles objektam ir noteikts 50 EUR (piecdesmit euro).
3. Solīšanas process notiek tikai pa vienam solim.

# Izsoles norise

1. Solīšana sākas no izsoles objekta sākumcenas. Izsolei dalībnieks nevar reģistrēt solījumu, kas ir mazāks par izsoles sākumcenu vai vienāds ar to, atšķiras no izsoles sludinājumā noteiktā izsoles soļa vai ir mazāks par iepriekš reģistrētajiem solījumiem vai vienāds ar tiem. Reģistrētos solījumus nevar atsaukt vai mainīt.
2. Elektronisko izsoļu vietnē solījumi tiek reģistrēti hronoloģiskā secībā, fiksējot solīto summu un solījuma reģistrēšanas laiku. Izsoles norises laikā šī informācija ir pieejama izsoles rīkotājam un izsoles dalībniekiem. Izsoles norises laikā un pēc izsoles noslēguma elektronisko izsoļu vietnē ir publiski pieejama informācija par augstāko nosolīto cenu.
3. Izsoles dalībnieks elektroniski var veikt solījumus no brīža, kad viņš šīs kārtības 15. punktā noteiktajā kārtībā autorizēts dalībai izsolē, līdz brīdim, kad izsole noslēgusies.
4. Ja pēdējo piecu minūšu laikā pirms izsoles noslēgšanai noteiktā laika tiek reģistrēts solījums, izsoles laiks automātiski pagarinās par piecām minūtēm. Ja pēdējās stundas laikā pirms izsoles noslēgšanas tiek konstatēti būtiski traucējumi, kas var ietekmēt izsoles rezultātu, un tie nav saistīti ar sistēmas drošības pārkāpumiem, izsoles laiks automātiski tiek pagarināts līdz nākamās darbadienas plkst. 13.00.
5. Pēc izsoles noslēgšanas solījumus vairs nereģistrē un elektronisko izsoļu vietnē tiek norādīts izsoles noslēguma datums, laiks un pēdējais izdarītais solījums.
6. Valsts SIA “Autotransporta direkcija” var pārtraukt izsoli, ja tās norises laikā saņemts elektronisko izsoļu vietnes drošības pārvaldnieka paziņojums par būtiskiem tehniskiem traucējumiem, kas var ietekmēt izsoles rezultātu, vai ja izsolei nav autorizēts neviens dalībnieks. Paziņojumu par izsoles pārtraukšanu publicē elektronisko izsoļu vietnē [https://izsoles.ta.gov.lv/.](https://izsoles.ta.gov.lv/)
7. Pēc izsoles noslēguma izsoles uzvarētājam elektroniski uz elektronisko izsoļu vietnē dalībnieku reģistrā reģistrētā elektronisko izsoļu vietnes lietotāja kontu nosūta paziņojumu par to, ka viņš nosolījis augstāko cenu un ir iestājies pienākums samaksāt nosolīto cenu.

# Izsoles rezultātu apstiprināšana

1. Komisija apstiprina katra izsoles objekta izsoles rezultātu 2 (divu) darbadienu laikā pēc attiecīgā izsoles objekta nosolītās cenas samaksas.
2. Komisija var neapstiprināt izsoles rezultātus, ja:
	1. rīkojot izsoli, pārkāpta šī kārtība;
	2. atklājas, ka izsoles uzvarētājs ir tāda persona, kura nevar slēgt darījumus vai kurai nebija tiesību piedalīties izsolē.
3. 5 (piecu) kalendāro dienu laikā pēc elektroniski parakstāma pirkuma līguma saņemšanas dienas vai uz izsoles uzvarētāja e-pastu nosūtītās ziņas par iespēju parakstīt pirkuma līgumu papīra dokumenta veidā saņemšanas dienas Valsts SIA “Autotransporta direkcija” un izsoles uzvarētājs paraksta pirkuma līgumu (Kārtības 1. pielikums), saskaņā ar kuru Valsts SIA “Autotransporta direkcija” nodod izsoles uzvarētājam izsoles objektu ar tā piederumiem, Pieņemšanas – nodošanas aktu, pavadošos dokumentus un aizdedzes atslēgas.
4. Ja Kārtībā noteiktajā termiņā izsoles uzvarētājs neparaksta pirkuma līgumu, uzskatāms, ka izsoles uzvarētājs ir atteicies no izsoles darījuma, tas atzīstams par spēkā neesošu un izsoles uzvarētājam ir tiesības saņemt atpakaļ par izsoles objektu iemaksāto nosolīto cenu, no kuras atrēķināts iemaksātais nodrošinājums.

#  Izsoles atzīšana par nenotikušu

1. Izsole atzīstama par nenotikušu šādos gadījumos:
	1. izsoles objekta izsolei nav autorizēts neviens dalībnieks. Šajā gadījumā piecu dienu laikā no izsoles atzīšanas par nenotikušu tiek organizēta atkārtota izsole, atkārtotas izsoles solīšana sākas no Tabulas Nr.1 7. kolonnā norādītās izsoles objekta ātrās realizācijas cenas.
	2. starp izsoles dalībniekiem konstatēta vienošanās, kas ietekmējusi izsoles gaitu vai tās rezultātu;
	3. izsoles uzvarētājs šajā kārtībā noteiktajā termiņā nav samaksājis nosolīto cenu;
	4. izsoles uzvarētājs neparaksta izsoles objekta pirkuma līgumu šajā kārtībā noteiktajā termiņā;
	5. izsoles uzvarētājs ir tāda persona, kura nevar slēgt darījumus vai kurai nebija tiesību piedalīties izsolē.
2. Lēmumu par izsoles atzīšanu par nenotikušu pieņem Komisija.
3. Ja izsoles darījumu likumā noteiktajā kārtībā atzīst par spēkā neesošu, arī notikusī izsole atzīstama par spēkā neesošu un izsoles uzvarētājam ir tiesības saņemt atpakaļ par attiecīgo izsoles objektu iemaksāto nodrošinājumu un nosolīto cenu, no kuras atrēķināts iemaksātais nodrošinājums.

# Maksājumi un izsoles objektu saņemšana

1. Visi maksājumi izsoles ietvaros veicami *euro* bezskaidrā naudā.
2. Nodrošinājumu, ko izsoles uzvarētājs iemaksājis par kustamo mantu, ieskaita pirkuma maksā. Pārējiem izsoles dalībniekiem viņu iemaksāto nodrošinājumu 10 (desmit) darbadienu laikā pēc izsoles noslēguma ieskaita atpakaļ norēķinu kontā, no kura veikta nodrošinājuma samaksa.
3. Nosolīto cenu, atrēķinot iemaksāto nodrošinājumu, izsoles uzvarētājs samaksā 5 (piecu) kalendāro dienu laikā no šīs kārtības 30. punktā minētā paziņojuma par izsoles dalībnieka atzīšanu par izsoles uzvarētāju saņemšanas dienas. Samaksa ir veikta brīdī, kad nauda ieskaitīta šajā kārtībā norādītajā Valsts SIA “Autotransporta direkcija” norēķinu kontā. Nokavējot šo termiņu, izsoles uzvarētājs zaudē iemaksāto nodrošinājumu un attiecīgā objekta izsole atzīstama par nenotikušu.
4. Izsoles uzvarētājs nopirkto izsoles objektu saņem no Valsts SIA “Autotransporta direkcija” 3 (triju) darbadienu laikā pēc pirkuma līguma (1. pielikums) spēkā stāšanās.

# Komisijas lēmuma pārsūdzēšana

1. Izsoles dalībniekam ir tiesības 5 (piecu) dienu laikā no izsoles noslēguma dienas iesniegt Valsts SIA “Autotransporta direkcija” valdei sūdzību par Komisijas veiktajām darbībām.
2. Ja iesniegta sūdzība par Komisijas darbību, tiek pagarināts šajā kārtībā noteiktais nosolītās cenas samaksas termiņš atbilstoši Valsts SIA “Autotransporta direkcija” valdes lēmumam par sūdzības izskatīšanu.

# Fizisko personu datu apstrāde

1. Izsoles dalībnieka Valsts SIA “Autotransporta direkcija” iesniegto fizisko personu datu pārzinis ir Valsts SIA “Autotransporta direkcija”, Vaļņu iela 30, Rīga, LV-1050.
2. Iesniegto fizisko personu datu apstrādes tiesiskais pamats ir Valsts SIA “Autotransporta direkcija” kustamās mantas izsoles organizēšana un izsoles rezultātu īstenošana.
3. Izsoles ietvaros Valsts SIA “Autotransporta direkcija” apstrādā šādas izsoles dalībnieku un to pilnvaroto personu, kā arī izsoles apmeklētāju personas datu kategorijas: identifikācijas informāciju, kontaktinformāciju un informāciju par maksājumiem.
4. Valsts SIA “Autotransporta direkcija” veic izsoles dalībnieku un tās interesentu personas datu apstrādi ar mērķi nodrošināt izsoles sekmīgu norisi un tās rezultātu īstenošanu, izpildot uz Valsts SIA “Autotransporta direkcija” attiecināmās saistības un pienākumus:
	1. lai nodrošinātu interesentiem iespēju apskatīt izsoles objektus;
	2. lai veiktu izsoles dalībnieku reģistrāciju un nodrošinātu izsoles norisi atbilstoši spēkā esošo ārējo un Valsts SIA “Autotransporta direkcija” iekšējo normatīvo aktu prasībām;
	3. lai saņemtu atbilstošos maksājumus par nosolītajiem izsoles objektiem un veiktu izsoles objektu nodošanu izsoles uzvarētājiem.
5. Valsts SIA “Autotransporta direkcija” apstrādā un glabā izsoles procesā iegūtos personas datus tik ilgi, cik to nosaka vai pieļauj spēkā esošie normatīvie akti.
6. Papildu informāciju par fizisko personu datu apstrādi un tās principiem Valsts SIA “Autotransporta direkcija” .

Valsts SIA “Autotransporta direkcija”

kustamās mantas elektroniskās

izsoles norises noteikumu

1. pielikums

**LĪGUMS**

**Par kustamās mantas pārdošanu**

Rīgā 2025. gada\_\_\_.\_\_\_\_\_\_\_\_\_\_\_\_

**Valsts SIA “Autotransporta direkcija”**, reģistrācijas Nr. 40003429317, juridiskā adrese: Rīga, Vaļņu iela 30, LV-1050, kuru uz statūtu pamata pārstāv tās valdes priekšsēdētājs Dins Merirands un valdes loceklis Kristaps Krūmiņš , (turpmāk – PĀRDEVĒJS), no vienas puses, un

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(turpmāk - PIRCĒJS), kas rīkojas

saskaņā ar , no otras puses (abi kopā turpmāk – PUSES; katrs atsevišķi turpmāk arī – PUSE), noslēdz šādu līgumu (turpmāk - līgums):

1. **LĪGUMA PRIEKŠMETS**
	1. PĀRDEVĒJS pārdod un PIRCĒJS pērk *(kustamās mantas*

*nosaukums)* (turpmāk – PRECE), kuras iegādes tiesības PIRCĒJS ieguvis saskaņā ar PĀRDEVĒJA kustamās mantas elektroniskās izsoles (turpmāk – izsole) rezultātiem.

1. **PIRKUMA MAKSA UN NORĒĶINU KĀRTĪBA**
	1. Saskaņā ar izsoles rezultātiem PRECES pirkuma maksa ir EUR (*summa*

*vārdiem*), pievienotās vērtības nodoklis netiek piemērots.

* 1. Noslēdzot šo līgumu, PUSES apliecina, ka līdz līguma noslēgšanai PIRCĒJS ir samaksājis PĀRDEVĒJAM līguma 2.1. punktā minēto PRECES pirkuma maksu.
1. **PRECES NODOŠANAS UN PIEŅEMŠANAS KĀRTĪBA**
	1. PIRCĒJS pieņem PRECI no PĀRDEVĒJA ne vēlāk kā 3 (triju) darbadienu laikā pēc līguma stāšanās spēkā.
	2. PĀRDEVĒJS nodod PRECI PIRCĒJAM Rīgas pilsētas teritorijā, konkrētu PRECES nodošanas laiku un vietu saskaņojot ar PĀRDEVĒJU.
	3. PRECES nodošanas brīdī PIRCĒJS un PĀRDEVĒJS paraksta PRECES pavadzīmi.
2. **PUŠU ATBILDĪBA**
	1. Ja PIRCĒJS kavē līguma 3.1. punktā minēto termiņu, PIRCĒJS maksā PĀRDEVĒJAM līgumsodu 0.5% (piecu desmitdaļu procenta) apmērā no PRECES nosolītās cenas par katru kavējuma dienu, bet kopā ne vairāk kā 10% (desmit procentu) no PRECES pirkuma maksas.
	2. Ja PĀRDEVĒJS kavē līguma 3.1. punktā minēto termiņu, PĀRDEVĒJS maksā PIRCĒJAM līgumsodu 0.5% (piecu desmitdaļu procenta) apmērā no PRECES nosolītās cenas par katru kavējuma dienu, bet kopā ne vairāk kā 10% (desmit procentu) no PRECES pirkuma maksas.
	3. Līgumsoda samaksa neatbrīvo PIRCĒJU no saistību izpildes saskaņā ar līguma noteikumiem.
	4. Ja nokavēta kādu līgumā noteikto saistību izpilde, līgumsods aprēķināms par periodu, kas sākas nākamajā kalendārajā dienā pēc līgumā noteiktā saistību izpildes termiņa un ietver dienu, kurā saistības izpildītas.
	5. PIRCĒJS atlīdzina PĀRDEVĒJAM visus PIRCĒJA vainas dēļ nodarītos zaudējumus.
	6. PĀRDEVĒJS nav atbildīgs par PRECES trūkumiem.
3. **NEPĀRVARAMA VARA**
	1. PUSE nav atbildīga par līgumā noteikto saistību pilnīgu vai daļēju neizpildi, ja tā radusies tādu apstākļu dēļ, kurus PUSE nevar paredzēt līguma slēgšanas brīdī, kā arī pārvarēt vai novērst, t.sk. dabas stihijas, ugunsgrēka, militārās akcijas vai blokādes dēļ (turpmāk - nepārvaramas varas apstākļi).
	2. PUSE, kura nevar izpildīt līgumā noteiktās saistības nepārvaramas varas apstākļu dēļ, nekavējoties paziņo par to otrai PUSEI. Pretējā gadījumā PUSEI nav tiesību atsaukties uz nepārvaramas varas apstākļiem kā uz atbrīvošanas no atbildības pamatu.
	3. Nepārvaramas varas apstākļu gadījumā līgumā noteikto saistību izpildes termiņš automātiski pagarinās par laiku, kas vienāds ar nepārvaramas varas apstākļu darbības laiku.
	4. Nepārvaramas varas apstākļu iestāšanās faktu PUSE, kura nevar izpildīt līgumā noteiktās saistības, pierāda ar kompetentas valsts vai pašvaldības institūcijas izdotu dokumentu.
4. **STRĪDU RISINĀŠANA UN LĪGUMAM PIEMĒROJAMIE TIESĪBU AKTI**
	1. Strīdus un domstarpības, kas rodas saistībā ar līgumu, PUSES risina savstarpēju pārrunu ceļā. Strīdus un domstarpības, par kurām PUSES nevar vienoties pārrunu ceļā, PUSES izskata Latvijas Republikas tiesā.
	2. Līgums sagatavots un izpildāms saskaņā ar Latvijas Republikas normatīvajiem aktiem.
5. **NOBEIGUMA NOTEIKUMI**
	1. Līgums stājas spēkā tā abpusējas parakstīšanas brīdī.
	2. Visi līguma pielikumi ir tā neatņemamas sastāvdaļas.
	3. Līguma grozījumus PUSES noformē rakstiski, un tie kļūst par līguma neatņemamu sastāvdaļu to abpusējas parakstīšanas brīdī.
	4. Līgums uzrakstīts uz \_\_ ( ) lapām 2 (divos) eksemplāros, no kuriem viens glabājas pie PĀRDEVĒJA, otrs - pie PIRCĒJA.
6. **PUŠU REKVIZĪTI**

|  |  |
| --- | --- |
| PĀRDEVĒJS:**Valsts SIA “Autotransporta direkcija”** Juridiskā adrese: Rīga, Vaļņu iela 30, LV-1050Vienotais reģ. Nr. 40003429317Norēķinu konts: LV57HABA0001408047027 Banka: AS “Swedbank”\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Valdes priekšsēdētājs D.Merirands\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Valdes loceklis K.Krūmiņš | PIRCĒJS: |